Here is a page extracted from Wikipedia that may contain CSS, HTML, and a lot of unformatted text.

Title: Marta Fernández Martín
Content: Marta Fernández Martín (Zaragoza, 23 d'agosto de 1966) ye una politica aragonesa, deputada de Vox y Presidenta d'as Corz d'Aragón dende o 23 de chunio de 2023.

Biografía
Naixida de Zaragoza, Aragón, Fernández ye licenciada en Dreito por a Universidat de Zaragoza, habendo treballau como avogada cuatre anyos. Dimpués d'un anyo como asistent administrativa en Ibercaja Banco, pasó a treballar en o departamento de Recursos Humanos d'Osca Gas entre os anyos 1999 y 2019.

Fernández estió una d'os tres deputaus electos de Vox en as eleccions de 2019 a Corz d'Aragón. En 2023, o partiu aumentó a siet escanyos y ella fue nombrada presidenta d'as Corz dimpués d'un alcuerdo con o Partido Popular. Ye a segunda muller en ocupar iste cargo, dimpués de Violeta Barba.

Dimpués d'estar nombrada presidenta, Fernández zarró as suyas cuentas en os rez socials, afirmando que as suyas opinions anteriors las feba como fegura politica, pero que dende alavez representaba una institución. Previament heba emplegau os suyos rez socials pa creticar as midas mientres a pandemia de COVID-19, negar o cambeo climatico, describir a o president d'o Gubierno d'Espanya Pedro Sánchez como "dictador comunista" y afirmar que a ministra Irene Montero nomás sabeba que "achenullar-se".

Referencias

Naixius de Zaragoza
Politicos d'Aragón
Avogaus d'Aragón
Politicos de Vox
Presidents d'as Corz d'Aragón
Deputaus en as Corz d'Aragón por a circumscripción electoral de Zaragoza
Deputaus d'a X Lechislatura d'as Corz d'Aragón
Deputaus d'a XI Lechislatura d'as Corz d'Aragón
1966 (naixencias)